यह एक लंबी प्रक्रिया है. अभी आरबीआइ की ओर से सभी बैंकों को 200 रुपये के नोट की खेप भी नहीं पहुंची है. कुछ बैंकों ने अपनी एटीएम कंपनियों को मशीनों में नए नोट के लिए टेस्टिंग का निर्देश दे दिया है. इससे पहले पिछले साल नवंबर में नोटबंदी के बाद 500 और 2000 रुपये के नए नोटों के लिए एटीएम में बदलाव करके उन्हें इनके लायक बनाया गया था. केंद्रीय बैंक ने 200 के नोट जारी करते हुए कहा था कि इनकी आपूर्ति जल्द शुरू हो जाएगी. अलबत्ता इस संबंध में किसी समयसीमा का जिक्र नहीं किया था.